Sandfjellet er en rundt 10 kilometer lang og 4 kilometer bred fjellrygg, som strekker seg fra nord til sør og avgrenses av dalene til Risfjordelva i vest og Rafjordelva i øst. Mot nord slutter fjellet ved Tyfjordstrupen, som skiller det fra Koifjordfjellet, og mot sør ender det i skråningene ned mot Hopsfjorden. Over cirka 400 meters høyde er det stort sett bart snaufjell, uten vegetasjon.